Malta i Eurovision Song Contest

**Malta debuterte i Eurovision Song Contest** i 1971  med songen «Marija l-Maltija», sungen av Joe Grech. Sidan den gong har Malta delteke 34 gongar. Bidraga vert valde gjennom ei nasjonal utveljing, arrangert av allmennkringkastaren PBS. Malta har aldri vunne tevlinga, men har kome på andreplass to gongar; i 2002 og 2005. Malta har kome sist tre gonger; i 1971, 1972 og 2006. Etter innføringa av semifinalar i 2004 har Malta kvalifisert seg til finalen 10 av 18 gongar, seinast i 2021.

## Historikk
Det er den maltesiske allmennkringkastaren PBS som sender Eurovision Song Contest på Malta, og som vel artisten og songen som skal representere landet i Eurovision Song Contest. Malta debuterte i konkurransen i 1971 med songen «Marija L-Maltija», framført på maltesisk av Joe Grech. Malta fekk ein svak start i tevlinga, med sisteplass på sine to første forsøk, i 1971 og 1972. Landet heldt seg borte frå konkurransen dei to neste åra, og kom tilbake i 1975. Det året enda Malta på 12. plass av 19 deltakande land. Malta skulle òg ha delteke i 1974 og 1976, men trekte seg frå tevlinga av ukjende årsaker.

### Returen
Landet hadde ein pause på heile 16 år. Malta forsøkte å få deltake i 1990, men Den europeiske kringkastingsunionen hadde sett ei øvre grense på 22 deltakande land. Året etter valde Nederland å stå over tevlinga, og dimed vart det plass til Malta. Returen vart ein suksess, og Malta enda opp blant dei ti beste åtte år på rad. I 1998 var Malta nær ved å vinna, men vart slått på målstreken av Israel og Storbritannia. Også i 2002 var Malta nær ved å vinna, men måtte gje tapt for Latvia då dei siste poenga kom inn. Malta fekk ein ny andreplass i 2005.

Etter 2005 har Malta hatt liten suksess i Eurovision Song Contest. Maltas tredje sisteplass kom i 2006, og dei fem påfølgjande åra kvalifiserte Malta seg til finalen berre éin gong. Etter 2012 har Malta kvalifisert seg til finalen kvart år, med unntak av 2015 og 2017 . Åttendeplassen i 2013 er Maltas beste plassering dei siste ti åra.

Malta er det mest suksessrike landet som framleis ikkje har vunne Eurovision Song Contest. Det er også eit av landa som har flest deltakingar utan ein siger; berre Kypros har delteke fleire gonger utan å vinna per 2022.

### Språk
Sidan engelsk er eit av dei offisielle språka på Malta, har Malta hatt føremonen av å synga på engelsk. Berre to gonger, i 1971 og 1972, har Malta sunge på maltesisk. I 2000 inneheldt songen «Desire» tre linjer på maltesisk.

## Bidraga i Eurovision Song Contest

## Røystehistorikk (1975–2019)
### Finalane

 

### Semifinalane

 

## Galleri

Fil:Flickr - proteusbcn - Eurovision Song Contes 2004 - Istambul (27).jpg|Julie og Ludwig i Istanbul i 2004
Fil:ESC 2007 Malta - Olivia Lewis - Vertigo.jpg|Olivia Lewis i Helsingfors i 2007
Fil:Flickr - proteusbcn - Semifinal 2 Eurovision 2008 (60).jpg|Morena i Beograd i 2008
Fil:ESC2013 - Malta 05.jpg|Gianluca Bezzina i Malmö i 2013
Fil:ESC2014 - Malta 01 (crop).jpg|Firelight i København i 2014
Fil:20150516 ESC 2015 Amber 7843.jpg|Amber i Wien i 2015
Fil:ESC2016 - Malta 11.jpg|Ira Losco i Stockholm i 2016
Fil:Eurovision Song Contest 2017, Semi Final 2 Rehearsals. Photo 204.jpg|Claudia Faniello i Kiev i 2017
Fil:ESC2018 - Malta 06.jpg|Christabelle i Lisboa i 2018
Fil:ESC2019 - Malta 01.jpg|Michela i Tel Aviv i 2019


## Sjå òg
* Malta i Junior Eurovision Song Contest

## Fotnotar


## Kjelder

*Den offisielle nettsida til Eurovision Song Contest
**Denne artikkelen er basert på ei omsetjing av artikkelen «[[:no:Malta i Eurovision Song Contest|Malta i Eurovision Song Contest]]» frå ,  den 11. april 2020.*